b'\n_START_ARTICLE_\nHenri Moissan\n_START_SECTION_\n\xc5\xbdivljenje in delo\n_START_PARAGRAPH_\nDeloval je v ve\xc4\x8d raziskovalnih laboratorijih v Franciji in kon\xc4\x8dno na pari\xc5\xa1ki Sorboni._NEWLINE_Prvi je odkril nevaren kemijski element fluor leta 1886. Konstruiral je elektri\xc4\x8dno oblo\xc4\x8dno pe\xc4\x8d in v njej prou\xc4\x8deval reakcije pri velikih temperaturah. Ta pe\xc4\x8d se imenuje po njem. Njegova odkritja in druga dela so bila uporabljena tudi v industriji. Odkril je postopek izdelave kalcijevega karbida iz apna in oglja. Uspe\xc5\xa1no se je lotil tudi izdelave umetnih diamantov._NEWLINE_Leta 1906 je prejel Nobelovo nagrado za kemijo.'